આ તીર્થ યાત્રા કે દેવદર્શનની  પૂર્વ શરત છે, આ શરતનું જો હૃદયસ્થ થઈને, આત્મસ્થ થઈને સત્ય સ્વરૂપ  પાલન  થાય તો ,કોઈપણ તીર્થ કે સાધના એ આત્મ તીર્થ  બની રહે છે અને  આવા આત્મ તીર્થની તોલે જગતનું  કોઈ તીર્થ ઉભુ રહી શકે તેમ નથી,કોઈપણ તીર્થ કે કોઈપણ સાધના પદ્ધતિ  આંતરિક રીતે તારે તે તીર્થ જ છે, એટલે કે તારે તે તીર્થ , પણ જ્યાં સુધી  માણસમાં આંતરિક રીતે તરવાની એટલે કે  આત્મ શુદ્ધિની, આત્મોદ્ધારની ,અંતરશુદ્ધિની   અંતરની પ્રબળ ભાવના જ ઉત્પન્ન થતી નથી,  ત્યાં સુધી માણસ તીર્થટન કે સાધના તટનનાં કાર્ય  કરવા છતાં જો માણસ  હતો ત્યાનો ત્યાજ રહે તો બધું જ વ્યર્થ છે, એટલે કે આંતરિક પવિત્રતા , શુદ્ધતા અને સ્થિરતા  વિના  ગમે તેટલા દાન,યજ્ઞ,કથા કે સત્સંગ શ્રવણ, સાધના કે તીર્થ યાત્રા  બધું જ ફોગટ અને નિર્થક બની રહે છે, એટલે જીવનની,તીર્થની કે સાધનાંની  પાયાની વાત  જીવન શુદ્ધિ, સ્વભાવ શુદ્ધિ ,ચિત્ત શુદ્ધિ આત્મશુદ્ધિ કરી આત્મજ્ઞાન પ્રાપ્ત કરવાની વિધિ  છે.